open-index/open-wikipedia-markdown huggingface dataset:
Damaru

**Damaru**, *damru* (, ) – nedidelis, smėlio laikrodžio formos, dviejų membranų būgnas, labiausiai naudojamas Indijoje ir Tibete. 

Damaru dažniausiai gaminamas iš medžio. Jo didžiausias aukštis gali siekti kiek daugiau už pėdą. Grojama viena ranka. Garsas išgaunamas kamuoliukais, kurie pritvirtinti prie stygos ar odinio šniūro, apvynioto aplink instrumento siaurąją dalį. Taip pat garsą suteikia ir mazgeliai, surišti ant šniūro. Kai grojantysis siūbuoja būgną, naudodamas banguojančius rankų riešų judesius, kamuoliukas (ar kamuoliukai) atsimuša į abi damaru puses. 

Dėl savo nedidelių matmenų instrumentas populiarus tarp keliaujančių muzikantų. Taip pat naudojamas Tibeto budizmo praktikoje. Damaru žinomas visame Indijos subkontinente. Tarp šaivizmo pasekėjų jis siejamas su Šivos Nataradžos forma. Keturrankis Nataradža laiko damaru viršutine dešiniąja ranka, kai atlieka savo kosminį Tandavos šokį. Pasak legendos, visų sanskrito garsų ištakos susiję su Šivos grojamo damaru skleidžiamais garsais. Šio būgno gaudesys simbolizuoja pasaulį kuriančių jėgų ritmą, o abi jo pusės įkūnija vyrišką (Linga) ir moterišką (Joni) pradžią. O šių dalių sujungimas yra ta pati vieta, kurioje užsimezga gyvybė.


Tambour Damaru (British Museum) (8697430998).jpg|Damaru Britų muziejuje
Damaru (Tibetan pellet drum) - Met Museum of Art, New York, NY.jpg|Damaru Niujorko muziejuje
Damaru im Übersemuseum 2750.JPG|Damaru Brėmeno muziejuje


## Nuorodos

*Damaru būgnas
Namas parko pakraštyje

**Namas parko pakraštyje** () – 1980 m. Italijoje sukurtas psichologinis trileris. Filmas buvo uždraustas Didžiojoje Britanijoje iki 2002 m., kuomet leista demonstruoti cenzūruotą versiją. 

## Pagrindiniai aktoriai
: *Aktorius – vaidmuo*
* David Hess – Aleksas
* Annie Belle – Liza
* Christian Borromeo – Tomas
* Giovanni Lombardo Radice – Rikas
* Marie Claude Joseph – Glenda
* Gabriele Di Giulio – Hovardas
* Brigitte Petronio – Sindė
* Lorraine De Selle

## Turinys

Mechanikas Aleksas, vakarais važinėjantis automobiliu ir aukomis pasirenkantis moteris, kurias vėliau išprievartauja ir nužudo, susipažįsta su jauna pora, kuri atvyksta į jo ir draugo Riko garažą taisyti automobilio. Šie pakviečia vaikinus į svečius į savo atokų namą parko pakraštyje, kur vakarėlyje dalyvauja dar viena pora. Pradžioje visi tiesiog geria viskį ir lošia kortomis, kol galiausiai Aleksas su Riku parodo savo tikrąjį veidą...
Enė

**Enė** () – 2014 m. JAV sukurta muzikinė komiška drama, nominuota Auksiniam gaubliui.

## Pagrindiniai aktoriai
: *Aktorius – vaidmuo*
*  Quvenzhané Wallis – Enė
* Jamie Foxx – Viljamas „Vilis“ Staksas
* Rose Byrne – Greisė Farel
* Cameron Diaz – Kolina Hanigan
* Adewale Akinnuoye-Agbaje – Nešas
* Patricia Clarkson
* Michael J. Fox
* Mila Kunis
* Rihanna

## Turinys

Enė – maža mergaitė, gyvenanti pas nemalonaus būdo Koliną Hanigan kartu su dar keliomis mergaitėmis, tačiau neprarandanti vilties vieną dieną rasti savo tikruosius tėvus. Vieną dieną ji vos nepatenka po automobilio ratais, tačiau paskutinę akimirką ją išgelbsti Viljamas Staksas – savimi patenkintas verslininkas, kandidatuojantis į Niujorko mero pareigas. Kadangi mergaitės išgelbėjimą vaizdo kamera užfiksavo praeiviai ir įkėlė į internetą, Stakso populiarumas pradeda augti, nors visai neseniai jis beviltiškai atsiliko nuo rinkimų favorito. Manydamas, kad tai gali išgelbėti visą kampaniją, Staksas pasiima mergaitę pas save...

## Pagrindiniai apdovanojimai ir nominacijos
* Auksinis gaublys (nominacija) – geriausia aktorė (Q. Wallis)
* Auksinis gaublys (nominacija) – geriausia daina („Opportunity“)
* „Black Reel Awards“ (nominacija) – geriausia aktorė (Q. Wallis)
* Auksinė avietė – blogiausias perdirbinys
* Auksinė avietė (nominacija) – blogiausia antrojo plano aktorė (C. Diaz)
Beveidė

**Beveidė** () – 1988 m. režisieriaus Jesus Franco sukurtas siaubo filmas.

## Pagrindiniai aktoriai
: *Aktorius – vaidmuo*
*  Helmut Berger – daktaras Frenkas Flamandas
* Brigitte Lahaie – Natali
* Chris Mitchum – Semas Morganas
* Telly Savalas – Teris Halenas
* Caroline Munro – Barbara Halen
* Howard Vernon – daktaras Orlovas
* Stephane Audran – misis Šerman
* Christiane Jean – Ingrida

## Turinys

Daktarą Frenką Flamandą automobilių aikštelėje užpuolė nepatenkinta klientė ir mėgino aplieti jį rūgštimi, tačiau šį spėja apsaugoti sesuo Ingrida. Merginos veidas neatpažįstamai subjaurojamas ir brolis nusprendžia bet kokia kaina jai padėti. Tam reikia atlikti veido persodinimo operaciją ir Frenkas, padedamas asistentės Natali, pradeda ieškoti tinkamos kandidatės bei chirurgo, galinčio atlikti tokią operaciją. Juo tampa buvęs nacių gydytojas, karo metais atlikęs panašią operaciją ir neprieštaraujantis viską pakartoti. 

Natali įvilioja į kliniką vieną merginą, galinčia būti veido donore, tačiau ši įnirtingai priešinasi ir galiausiai nužudoma. Antroji mergina atsiduria ant operacinio stalo, tačiau operacija nepavyksta ir ši taip pat miršta. Natali ir Frenkas išsiruošia į naktinį klubą ieškoti trečiosios aukos...
Kitės salonas

**Kitės salonas** () – 1976 m. režisieriaus Tinto Brass sukurtas erotinis filmas ir pirmasis, atnešęs jam pripažinimą. Filmas paremtas rašytojo Peter Norden to paties pavadinimo romanu.

## Siužetas

Šokėjai ir dainininkei Kitei Kelerman priklauso vienas prabangiausių ir populiariausių bordelių Berlyne, jame nuolatos lankosi nacių lyderiai. Kartą jame apsilanko aukšto rango SS karininkas Helmutas Valenbergas, kuris priverčia Kitę perkelti saloną į kitas patalpas. Šiose įrengiama pasiklausymo aparatūra, atrenkamos dirbti tik arijų kraujo turinčios merginos ir dabar Valenbergas gali rinkti informaciją apie kitus karininkus.

Merginų atrankoje jam į akis krinta Margarita, tačiau, net ir tapusi jo meiluže per prievartą, ji nesižavi Valenbergu, o įsimyli lakūną Hansą Raiterį. Nepajėgdamas su juo konkuruoti, Valenbergas perduoda kompromituojančius duomenis ir grįžusiam į dalinį Raiteriui įvykdoma mirties bausmė. Sužinojusi apie tai, Margarita ir Kitė nusprendžia surinkti įrodymus, kad Valenbergas renka informaciją apie aukščiausius valstybės pareigūnus siekdamas asmeninės naudos... 

## Pagrindiniai aktoriai
: *Aktorius – vaidmuo*
* Helmut Berger – Helmutas Valenbergas
* Ingrid Thulin – Kitė Kelerman
* Teresa Ann Savoy – Margarita
* John Steiner – Biondo
* Maria Michi – Hilda
* Rosemarie Lindt – Siuzana
* Paola Senatore – Marika
* John Ireland – Klifas 
* Bekim Fehmiu – Hansas Raiteris
* Malisa Longo
* Sara Sperati
* Patrizia Webley

## Šaltiniai
Negilus kapas

**Negilus kapas** () – 1994 m. sukurta juodoji komedija – veiksmo filmas, režisieriaus Danny Boyle debiutas ir pirmas didelis aktoriaus Ewan McGregor vaidmuo.

## Pagrindiniai aktoriai
: *Aktorius – vaidmuo*
*  Kerry Fox – Džuljeta Miler
* Christopher Eccleston – Deividas Styvensas
* Ewan McGregor – Aleksas Lo
* Ken Scott – inspektorius MakKalas
* Keith Allen – Hugo
* Colin McCredie – Kameronas 

## Turinys

Trejetas draugų – Džuljeta, Deividas ir Aleksas – gyvenantys viename bute, nusprendžia išnuomoti kambarį. Iš daugelio kandidatų jie išsirenka paslaptingąjį Hugo, tačiau jau kitą dieną naujasis nuomininkas randamas kambaryje negyvas. Pradžioje draugai ketina iškviesti policiją, tačiau tarp mirusiojo daiktų jie randa lagaminą su pinigais. Padvejoję jie nusprendžia atsikratyti kūnu, o pinigus paslėpti ir vėliau pasidalinti., neįtardami, kad Hugo ieško ne tik policija, bet ir jo buvę sėbrai...
2014–2015 m. UEFA Europos lyga

**2014–2015 m. UEFA Europos lyga** – 44-asis UEFA Europos lygos turnyras (6-asis tokiu pavadinimu). Jis prasidėjo 2014 m. liepos 1 d. ir baigėjo 2015 m. gegužės 27 d. finalo varžybomis Varšuvos Nacionaliniame stadione. 4 kartą čempione tapo Sevilla komanda iš Ispanijos.

Tai buvo pirmasis UEFA Europos lygos sezonas, kuriame galėjo dalyvauti tik tos komandos, kurios visiškai atitinka UEFA sąžiningos finansinės politikos taisykles. Taip pat šiame sezone pirmą kartą dalyvavo klubas iš Gibraltaro, kai 2013 m. šalis buvo priimta į UEFA nares. Šią vietą gavo šalies College Europa FC klubas.

Nuo šio sezono turnyro čempionas automatiškai užsitikrina vietą kito sezono UEFA Čempionų lygoje, jei klubas nebuvo tos teisės gavęs per savo nacionalinį čempionatą.

2014 m. liepos 17 d. UEFA nusprendė, kad dėl susidariusios politinės bei karinės įtampos tarp Ukrainos ir Rusijos iki kito sprendimo šių šalių klubai nebus įtraukiami į vieną grupę. Taip pat Izraelio komandoms uždrausta rengti bet kokius UEFA turnyrus dėl 2014 m. Izraelio ir Gazos konflikto. Šiame sezone debiutavo dingstantys dažai, kuriuos teisėjai naudoja kamuolio ir gynybos sienelės vietoms pažymėti.

## Pirmasis atrankos etapas

|}

## Antrasis atrankos etapas

|}

## Trečiasis atrankos etapas

|}

## Ketvirtasis atrankos etapas

|}

## Grupių varžybos

### A grupė

### B grupė

### C grupė

### D grupė

### E grupė

### F grupė

### G grupė

### H grupė

### I grupė

### J grupė

### K grupė

### L grupė

## Šešioliktfinalis

|}

## Aštuntfinalis

|}

## Ketvirtfinalis

|}

## Pusfinalis

|}

### Pirmasis ratas

----


### Antrasis ratas

*Dnipro Dnipropetrovsk laimėjo bendru rezultatu 2–1.*
----

*Sevilla laimėjo bendru rezultatu 5–0.*

## Finalas

## Nuorodos
* UEFA informacija
* RSSSF duomenys
* 

## Šaltiniai
Karstas, pilnas dolerių

**Karstas, pilnas dolerių** () – 1971 m. Italijoje sukurtas vesternas.

## Pagrindiniai aktoriai
: *Aktorius – vaidmuo*
*  Jeff Cameron – Nevada Kidas
* Klaus Kinski – Hagenas
* Gordon Mitchell – Džonas
* Jack Betts – Tamajo
* Ray Saunders – Semas
* Simonetta Vitelli – Monika Benson

## Turinys

Hageno gauja dažnai apiplėšinėdavo gretimas rančas, tačiau vienoje jų gyventojai pasipriešino ir nušovė du jo brolius. Keršydamas Hagenas su parankiniais sudegino rančą su visais joje buvusiais žmonėmis. Po kurio laiko apylinkėe pasirodo Nevada Kidas – nusikaltėlių medžiotojas, tolimas sudegusiųjų rančoje giminaitis, dabar ketinantis rasti Hageną ir jam atkeršyti...
Apgautasis

**Apgautasis** () – 1972 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
*  Robert Blake – Tedis Viloksas
* Catherine Spaak – Niko duktė
* Ernest Borgnine – kapitonas Perkinsas
* Tomas Milian – nepažįstamasis
* Gabriele Ferzetti – Nikas
* Orazio Orlando – Maikas

## Turinys

Boksininkas Tedis nusprendžia palikti savo trenerį, kurį įtaria organizavus nesąžiningą kovą ir pradeda dirbti vietiniam mafijos vadeivai. Po keleto dienų treneris randamas negyvas ir Tedis tampa pagrindiniu įtariamuoju. Siekdamas įrodyti savo nekaltumą, jis turi pirmas rasti tikrąjį nusikaltėlį...
Neretvos mūšis (filmas)

**Neretvos mūšis** – 1969 m. sukurtas karinis epas, nominuotas Oskarui geriausio užsienio filmo kategorijoje. Jame pasakojama apie Jugoslavijos partizanų kovą su vokiečių, italų ir četnikų pajėgomis 1943-aisiais metais. Norėdami išlikti, generolo Tito vadovaujami partizanai turi prasiveržti iki Neretvos upės Bosnijoje ir Hercegovinoje.

Filmas tapo brangiausiu Jugoslavijos kino istorijoje, skirtingais duomenimis kainavęs nuo 4,5 iki 12 milijonų JAV dolerių, o jo kūrimą palaimino pats šalies prezidentas Tito.

Angliškai filmo versijai vieną plakatų sukūrė dailininkas Pablo Picasso.

## Pagrindiniai aktoriai
: *Aktorius – vaidmuo*
*  Sergejus Bondarčiukas – Martinas
* Yul Brynner – Vlado
* Curd Jurgens – generolas Loringas
* Bata Živojinovič – Stolas
* Sylva Koscina – Danica
* Orson Welles – četnikų senatorius
* Franco Nero – kapitonas Mikelė Riva
Išeities kodas

**Išeities kodas** () – 2011 m. sukurtas mokslinės fantastikos filmas, režisuotas Duncan Jones.

## Siužetas

Armijos kapitonas Kolteris Styvensas žuvo operacijos Afganistane metu, tačiau jo smegenys, palaikomos specialios įrangos, funkcionuoja toliau. Pats to nenorėdamas, jis tampa operacijos „Išeities kodas“ dalimi: neseniai buvo įvykdytas teroro išpuolis ir susprogdintas traukinys. Kolteris perkeliamas į vieno žuvusiųjų kūną tam, kad rastų sprogmenį padėjusį asmenį ir tokiu būdu padėtų išvengti kito išpuolio. Deja, mirusio žmogaus smegenys išlaiko atmintyje tik paskutines 8 minutes, todėl Kolteriui tenka vėl ir vėl grįžti į tą patį laiką ir išgyventi mirtį, kad rastų teroristą.

## Pagrindiniai aktoriai
: *Aktorius – vaidmuo*
* Jake Gyllenhaal – kapitonas Kolteris Styvensas
* Michelle Monaghan – Kristina Voren
* Vera Farmiga – kapitonė Kolina Gudvin
* Jeffrey Wright – daktaras Rutledžas
* Michael Arden – Derekas Frostas
* Russell Peters – Maksas Denofas

## Išnašos
Lietvamzdis

**Lietaus vandens šalintuvas** – tai stoge ar šalia jo krašto įtaisyti latakai, įlajos, vamzdynas ir išvadai. Lietaus vandens šalintuvų vamzdynas gali būti įrengiamas pastato išorėje arba viduje – išoriniai ir vidiniai vandens šalintuvai. Išorinį lietaus vandens šalintuvą sudaro pastato išorėje prie sienų pritvirtinti lietvamzdžiai, kurių įlajos pakabintos po stogo atbraila arba įtaisytas stoge. Žiemos sąlygomis, tekantis vanduo užšaldamas gali pažeisti lietaus vandens surinkimo sistemą. Kad to būtų galima išvengti, naudojami elektros kabeliai.

Išoriniai lietaus vandens šalintuvai pritaikomi tik mažiems pastatams ir pastatams su šlaitiniais stogais.
Daugiaaukščiuose pastatuose su plokščiais stogais dažniausiai įrengiami vidaus lietaus vandens šalintuvai, susidedantys iš stogo tarpšlaisčiuose įtaisytų įlajų, vamzdyno (stovų, pakabinamų nuotakų, išvadų), apžiūros ir valymo įtaisų (revizijų, pravalų, apžiūros šulinių).

Lietvamzdžiai gali būti: variniai, plieniniai, aliuminiai, cinko–titano, PVC.

Dažniausi lietvamzdžių skersmenys – 50,75, 90, 110 mm.

Tam, kad patikrinti ar surenkamas vanduo nuo pastato stogo paviršiaus, reikia apskaičiuoti efektyvų stogo paviršių:




ESP = (B + C/2) x L, (m²).

Čia:
* B – horizontalus atstumas nuo kampo iki kraigo, (m);
* C – stogo aukštis, (m);
* L – stogo ilgis, (m).

## Šaltiniai
* Pastato vandentiekio ir nuotekų šalintuvo projektavimas : metodikos nurodymai / Zita Paulauskienė ; Vilniaus Gedimino technikos universitetas. Vilnius : 2005. 113 p.
* http://www.jst.lt/index.lietaus%20nuvedimo%20sistemos.htm 
* http://www.statybostaisykles.lt/node/1229
Nuoga... tu mirsi

**Nuoga... tu mirsi** () – 1968 m. Italijoje sukurtas giallo stiliaus filmas apie seriją paslaptingų mokinių žmogžudysčių privačioje mokykloje.

## Pagrindiniai aktoriai
: *Aktorius – vaidmuo*
* Mark Damon – Ričardas Baretas
* Eleonora Brown – Liusilė
* Michael Rennie – inspektorius Diurantas
* Sally Smith – Džilė
* Patrizia Valturri – Denisė
* Ludmila Lvova – misis Klej
* Malisa Longo – Sintija
* Lorenza Guerrieri
Skandalas šeimoje

**Skandalas šeimoje** () – 1975 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Michele Placido – Milo
* Simonetta Stefanelli – Doris
* Jenny Tamburi – Frančeska
* Juliette Mayniel – Piera, Karlo žmona
* Renzo Montagnani – Karlas
* Edy Williams – Zaira 
* Gastone Pescucci – daktaras Armando

## Turinys

Pramonininkas Karlas, turintis sveikatos problemų, persikelia į savo vilą Piačenzoje kartu su žmona Piera ir dukterimi Frančeska. Čia juos aptarnauja virėja Zaira ir jauna našlė Doris, kuri netrunka su juo užmegzti artimų santykių. Netrukus čia atvyksta ir anūkas Milo, kuris, tikėdamasis pagerinti savo padėtį dėdės akyse. Po kurio laiko jis pradeda vilioti Frančeską, Doris ir netgi Pierą, tokiu būdu užsitikrindamas visų trijų dėdę supančių moterų palankumą.
Karštas smūgis

**Karštas smūgis** () – 1969 m. Italijoje sukurtas kriminalinis veiksmo filmas.

## Pagrindiniai aktoriai
: *Aktorius – vaidmuo*
* Barbara Bouchet – Monika Braun
* Michael Reardon – Frenkas Berinas
* Carmelo Bene – Bilis Desko
* Susanna Martinkova – Fani
* David Groh – donas Karbo
* Giuseppe Addobbati
* Isa Miranda

## Turinys

Niujorke nužudomas turtingas pramonininkas Makas Braunas. Tyrimą atlikti pavedama inspektoriui Frenkui Berinui, įtariančiam, kad velionis turėjo sąsajų su nusikalstamo pasaulio atstovais bei narkotikų platinimu. Frenko sąjungininke tampa nužudytojo duktė Monika, trokštanti išsiaiškinti tiesą, tačiau nusikaltėliai nesuinteresuoti, kad tiesa išaiškėtų, todėl trukdymai ir žmogžudystės tik prasideda...
Dalai lama

**Dalái lamà** () – Tibeto dvasinis ir politinis valdovas (1642–1959 m.), atstovaujantis Tibeto budizmo naujausią mokyklą – Gelug. Pavadinimas „dalai lama“ sudarytas iš mongoliško žodžio *dalai*, reiškiančio „jūra, vandenynas“ ir tibetietiško *lama*, reiškiančio „dvasinis mokytojas“.

Tikima, kad dalai lama – tai bodhisatvos Avalokitešvaros emanacija ir mirusio dalai lamos reinkarnacija (tulku). Pasak Gelug mokyklos, po mirties dalai lamos siela įsikūnijanti naujagimyje, kurį lamos atpažįsta pagal tradicinę sistemą identifikuodami 5–7 m. vaikus (naujuoju dalai lama parinktas vaikas pasižymi proto guvumu, geba atpažinti dalai lamai skirtus daiktus).

Nors pirmasis (1578 m.), save pradėjęs tituluotis kaip dalai lama buvo Sonamas Gjatso (1543–88 m.), tradicijos jis laikomas trečiuoju dalai lama, pirmus du jo pirmtakus titulavus po mirties. Sonamas Gjatso iš mongolų chano Altano, valdžiusio Tibetą, gavo *tale* garbės titulą. Altanas, remdamasis Gelug mokyklos persikūnijimų tikėjimu, siekė save įtvirtinti kaip teisėtą chano Chubilajaus giminės tęsėją. Nuo V dalai lamos valdymo laikotarpio dalai lamos būstine tapo Potalos rūmai Lasoje. Taip buvo iki 1959 m., kai po nesėkmingo Tibeto sukilimo Tibeto dvasininkija buvo priversta pasitraukti į užsienį. Dabar dalai lamos būstinė yra Dharamšaloje (šiaurės Indija). Ten reziduoja Dalai lama XIV.

## Dalai lamos

## Šaltiniai
Ronaldas Račinskas

**Ronaldas Račinskas** (g. 1968 m. gegužės 13 d. Vilniuje) – Lietuvos šaulys, kuris specializuojasi šaudyme į skraidančius taikinius apvalioje aikštelėje. Daugkartinis Lietuvos čempionas ir rekordininkas, Lietuvos šaudymo sporto sąjungos skrendančių taikinių šaudymo skyriaus viceprezidentas.

## Biografija
1993 m. baigė Vilniaus universiteto fizikos fakultetą, 2007 m. VU tarptautinių santykių ir politikos mokslų instituto doktorantūrą. 1992–1994 m. Lietuvos Respublikos Krašto apsaugos ministerijos Sienos apsaugos tarnybos Ginkluotės skyriaus vadovo pavaduotojas, 1994–1997 m. ministerijos Politikos departamento specialistas, skyriaus vadovas, direktoriaus pavaduotojas, 1997–1999 m. Lietuvos Respublikos Vyriausybės kanclerio pavaduotojas, nuo 1999 m. Tarptautinės istorinio teisingumo komisijos direktorius. 2000–2008 m. Lietuvos šaudymo sporto sąjungos valdybos narys, nuo 2008 m. – viceprezidentas, stendinio šaudymo mėgėjų sporto klubo prezidentas.

Daugkartinis Lietuvos skrendančių taikinių šaudymo čempionas: apvalioje aikštėje (1994, 1997, 1999–2001, 2005, 2008, 2010–12), dupletais (2007), tranšėjinėje aikštėje dupletais (2011), komandinio šaudymo apvalioje aikštėje (1984, 1989). 1998 m. Nikosijoje Europos čempionate užėmė 56-ą vietą, 1999 m. Pusane – 43 vietą, 2000 m. Montekatinyje – 26 vietą, 2002 m. Lonate – 11 vietą, 2007 m. Granadoje – 10 vieta, 2010 m. Kazanėje 26 vieta, 2012 m. Larnakoje – 33 vieta. 1998 m. pasaulio čempionate Barselonoje užėmė 28 vietą, 1999 m. Tamperėje – 24 vieta. Pasaulio kariškių čempionatuose pelnė čempiono (1992 m.) ir vicečempiono (1994 m.) titulus. Baltijos jūros šalių žaidynėse šaudymo dupletais varžybose laimėjo bronzos medalį (1997 m.). Aštuonis kartus gerino Lietuvos nacionalinį rekordą.

2014 m. Račinskas pasaulio čempionate pataikė į 117 taikinių ir užėmė 49-ąją vietą. 2015 m. sportininkas pelnė vardinį kvietimą dalyvauti 2015 m. Europos žaidynėse.

2016 m. vasaros olimpinėse žaidynėse varžėsi apvalios aikštelės rungtyje ir užėmė 30-ą vietą.

## Šaltiniai
Germanas Bogdanovas

**Germanas Bogdanovas** (g. 1969 m. sausio 31 d. Vilniuje) – Lietuvos šaulys, kuris specializuojasi šaudyme į skraidančius taikinius apvalioje aikštelėje. Daugkartinis Lietuvos čempionas ir rekordininkas.

## Biografija
1985 m. Europos taurės jaunimo varžybose užėmė 1 vietą, 1986 m. Pasaulio taurės jaunimo varžybose – antroji vieta, 1986 m. Europos jaunimo čempionato komandinėje įskaitoje – trečioji vieta, 1987 m. Europos jaunimo čempionate komandinėje įskaitoje – pirmoji vieta, asmeninėse varžybose – trečioji vieta. 4-is kartus Lietuvos čempionas asmeninėse varžybose (1986 m., 2002 m., 2004 m., 2006 m.).

1998 m. pasaulio čempionate Barselonoje užėmė 66-ąją vietą. 2009 m. Europos čempionate užimta 52-oji vieta. 2014 m. Europos čempionate Bogdanovas pataikė į 110 taikinių ir užėmė 58-ąją vietą.

## Šaltiniai
Karolis Girulis

**Karolis Girulis** (g. 1986 m. lapkričio 1 d.) – Lietuvos šaulys, kuris specializuojasi šaudyme pneumatiniais šautuvais, bei mažo kalibro šautuvais. Lietuvos nacionalinis rekordininkas.

## Biografija
2010 m. pasaulio čempionate užėmė 13-oji vietą. 2011 m. Europos čempionate užimta 17-oji vieta. 2013 m. Girulis atstovavo Lietuvai Universiadoje. Orinio šautuvo iš 10 m atstumo rungties kvalifikacijoje sportininkas užėmė 4-ą vietą ir pateko į finalą, kuriame  aplenkė du sportininkus ir galutinėje įskaitoje liko 6-as. 2014 m. pasaulio čempionate Ispanijoje Girulis liko 73-ias.

2015 m. sportininkas pelnė vardinį kvietimą dalyvauti 2015 m. Europos žaidynėse. Pneumatimio šautuvo rungtyje Girulis užėmė 27-ą vietą.

2021 m. Europos 25 m ir 50 m šaudymo čempionate Girulis sportinio šautuvo iš trijų padėčių rungtyje pateko į finalą bei iškovojo kelialapį į 2020 m. vasaros olimpines žaidynes.

Tokijo olimpiados šaudymo turnyre lietuvis startavo dvejose rungtyse. Vyrų pneumatinio šautuvo nuo 10 m linijos varžybų atrankoje Girulis pasiekė 624,3 rezultatą ir užėmė 28-ą vietą. Vyrų šaudymo nuo 50 m linijos iš trijų padėčių varžybų kvalifikacijoje Girulis surinko 1163 taškus ir užėmė 25-ą vietą.

## Rezultatai
;Individualios rungtys

## Šaltiniai
Avalokitešvara

**Avalokitešvara** ( – „stebintis viešpats“, ) – bodhisatva, svarbi mahajanos krypties budizme; įkūnyta atjauta. Tikima, kad Avalokitešvara gali padėti visiems, kurie kreipiasi pagalbos. Dažniausiai vaizduojamas su tūkstančiu rankų, tiek pat akių ir vienuolika veidų. Daugybė rankų simbolizuoja gebėjimą pagelbėti įvairiose padėtyse. Avalokitešvara gali būti vaizduojamas tiek vyriškos, tiek moteriškos lyties.

Apie Avalokitešvarą rašoma Mahajanos sūtrose: Lotoso sūtroje, Širdies sūtroje, Karandvjūha sūtroje, Nilkantha sūtroje, Vienuolikvedidžio Avalokitešvaros sūtroje ir kt. Avalokitešvaros kultas kilo iš Indijos, kinų piligrimai aprašė jo garbinimą Indijoje V–VII a. Vėliau paplito Kinijoje, Tibete, tarp theravados budistų (Šri Lankoje, Mianmare, Kambodžoje).

Avalokitešvara – svarbi dievybė vadžrajanos budizme. Tibeto Gelug mokyklos laikoma, kad Avalokitešvaros žemiškoji apraiška yra dalai lama. Karma kagju mokyklos linija Avalokitešvaros įsikūnijimu laiko karmapą. Su Avalokitešvara siejama garsioji mantra *[[Om mani padme hum]]*.

## Šaltiniai

## Papildomai žiūrėti
* Straipsnis Rytų Azijos žinyne
The 1975 (albumas)

**The 1975** – debiutinis to paties pavadinimo britų roko grupės albumas, išleistas 2013 m. rugsėjo 2 d. Šį albumą prodiusavo Mike Crossey, kuris taip pat prodiusavo pirmuosius du „Arctic Monkeys“ albumus. „The 1975“ susilaukė teigiamų kritikų įvertinimų ir debiutavo pirmojoje vietoje Jungtinės Karalystės albumų reitinge.

## Dainų sąrašas

## Išnašos
Mergina (filmas)

**Mergina** (kai kuriose šalyse rodytas pavadinimu **Monika**) () – 1974 m. Italijoje sukurta drama, aktorės Glorijos Gvidos debiutas kine. Kadangi aktorė tuo metu dar buvo nepilnametė, sutikimą kai kuriose scenose filmuotis apsinuoginusiai už ją pasirašė tėvas.

## Turinys

Monika – eilinė šešiolikametė paauglė, jau traukianti ne tik bendraamžių, bet ir gerokai vyresnių vyrų dėmesį. Ji draugauja su Leo, neįtardama, kad šis verčiasi sąvadavimu, siūlydamas pažįstamas merginas turtingiems klientams. Vienas tokių, pamatęs Moniką, įsigeidžia ją turėti bet kokia kaina ir paveda šią užduotį Leo. Monika svo ruožtu įsimyli vieną iš mokytojų, kuris, kaip paaiškėja, taip pat turi paslapčių...

## Pagrindiniai aktoriai
: *Aktorius – vaidmuo*
* Gloria Guida – Monika
* Colette Descombes – Sandra Moroni
* Andres Resino – profesorius Bruno De Angelis
* Gianluigi Chirizzi – Leo
* Lucia Catullo
* Gianni Bortolotti

## Šaltiniai
Žangžungas

**Žangžungas** arba ***Šangšungas*** () – valstybė, gyvavusi vakarų ir šiaurės vakarų Tibete ikibudistiniu laikotarpiu. Tuo metu karalystėje vyravo bon tikyba. Apie Žangžungą daugiausia rašoma senuosiuose tibetiečių tekstuose.

Pasak bon tekstų (kurie užrašyti jau budistiniu laikotarpiu), Žangžungas buvo sudarytas iš 18 karalysčių. Tačiau nėra jokių, netgi mitologinių, ankstyvųjų Žangžungo valdovų sąrašų. Rasta maždaug VII–X a. įrašų, užrašytų, kaip teigiama žangžungo kalba, tačiau jų interpretavimas kėblus. Bon adeptų teigimu, Žangžunge, tūkstantmetį prieš Sidhartą Gautamą, gyveno išminčius Tonpa Šenrabas, mokęs astrologijos, medicinos, sukūręs Žangžungo raštą. Kiti tibetiečių mokslininkai, pvz., Zurkharas Lodro Gjalpo datuoja Tonpa Šenrabą panašiu laikotarpiu kaip ir Sidhartą Gautamą.

Spėjama Žangžungo vieta – aplink Kailašo kalną vakarų Tibete. Nors šios valstybės (ar kultūros?) įtakos sfera galėjusi apimti visą Tibeto plokščiakalnį. Valstybės sostine laikomas Kjunglungas – gyvenvietė Satledžo upės slėnyje. Ši vietovė bon tekstuose dažnai siejama su Šambala (Olmolungringu).

Archeologinių Žangžungo įrodymų trūksta. Pastaruoju metu bandoma sieti Čangtango geležies amžiaus radinius (ant bokštų įkurtas tvirtoves, pilkapius, žirgų petroglifus ir kt.) su Žangžungu. Iškelta teorijų apie galimai indoarijišką Žangžungo kultūros kilmę (aukojimo apeigų svarba bon tikyboje kaip ir zoroastrizme ar vedizme, pavadinimo *tagzig* sąsajos su Tadžikijos pavadinimu ir kt.).

Žangžungas žlugo VII–VIII a., kai jį užkariavo iš Jarlungo slėnio kilusi Jarlungų dinastija. Pasak „Tangų knygos“, Žangžungą 634 m. užkariavo Jarlungų valdovas Songcenas Gampo, susivienijęs su čiangų gentimis. Valdant Mangsong Mangcenui, Žangžungas 677 m. dar surengė sukilimą, bet jis buvo numalšintas.

## Šaltiniai
Discoholics

**Discoholics** – Lietuvos ultimeito komanda, suburta iš Vilniaus sportininkų atstovauti Lietuvai įvairiuose užsienio ultimeito turnyruose. Komanda susikūrė 2005 metais.

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Jamalo–Europos dujotiekis

**Jamalo-Europos dujotiekis** – magistralinis dujotiekis, kuris jungia Rusijos gamtinių dujų laukus vakarų Sibire ir Vokietiją. Dujotiekis sujungtas su dujotiekiu JAGAL.

## Istorija
1992 m. viešai pradėti skelbti planai apie dujotiekio statymą. 1993 m. pasirašytas tarpvalstybinis susitarimas tarp Rusijos, Lenkijos ir Baltarusijos. 1994 m. pradėtas vokiško dujotiekio statymas, kuris turėjo susijungti su Jamalo-Europos dujotiekiu. 1997 m. dujotiekiu pradėtos tiekti tranzitinės dujos į Vokietiją. 1999 m. visiškai užbaigti dujotiekio statybos darbai. 2005 m. užbaigti kompresorių stočių projektai ir pasiektas 32,9 milijardų m³ per metus didžiausias išleidimas Jamalo-Europos dujotiekiu.

2005 m. paskelbti planai statyti antrą dujotiekio liniją, kuri iš Lenkijos dujas tiektų į Slovakiją ir Austriją. Vėliau planai atidėti dėl Nord Stream dujotiekio statymo, bet 2013 m. patvirtinta jog planai dėl Jamalo-Europos II dujotiekio atšakos statymo vis dar galioja. Atšakos projekto vertė – 5 milijardai $.

2022 m. balandžio 26 d. Rusija paskelbė stabdanti dujų tiekimą Lenkijai Jamalo–Europos dujotiekiu, kuomet Lenkija atsisakė mokėti už gamtines dujas Rusijos rubliais, reaguodama į 2022 m. Rusijos invazija į Ukrainą.

## Charakteristika
Jamalo-Europos dujotiekis yra pagrindinis Rusijos eksporto dujotiekis, kurio ilgis 4 196 km, skersmuo – 1420 mm, nutiestas *Lengazspecstroy*. Jungia dujų telkinius Vakarų Sibiro šiaurėje su galutiniais vartotojais Vakarų Europoje.

Prasideda nuo dujų perdavimo mazgo Toržoko mieste (Tverės sritis). Praeina per Rusijos (402 km), Baltarusijos (575 km), Lenkijos (683 km) ir Vokietijos teritorijas.

Paskutinis Jamalo-Europos dujotiekio vakarinis taškas yra Malni kompresorių stotis (netoli Frankfurto prie Oderio miesto) šalia Vokietijos ir Lenkijos sienos, kur jis prijungtas prie JAGAL dujotiekio.

Projektinis pajėgumas yra 32,9 mlrd. m³ dujų per metus. Dujotiekio kompresorinių stočių skaičius – 14 (3 Rusijoje, 5 Baltarusijoje, 5 Lenkijoje ir viena Vokietijoje).

## Šaltiniai
2015 m. Ispanijos Grand Prix

**2015 m. Ispanijos Grand Prix** – 5-tasis 2015 m. Formulės 1 sezono etapas. Jis vyko gegužės 8-10 dienomis Katalonijos trasoje. Tai buvo 45-tas Ispanijos GP ir 25-tas, rengtas šioje trasoje.

## Klasifikacija

### Kvalifikacija

### Lenktynės

### Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.

## Šaltiniai
Langdarma

**Langdarma** (), tikrasis vardas ***U Dumcenas*** () – paskutinis Tibeto imperijos imperatorius; valdė maždaug tarp 838–841 m.

Tibeto tradicijoje Langdarma laikomas budizmo priešininku ir nuožmiu bon tikybos išpažinėju. Teigiama, kad 838 m. jis nužudęs savo brolį, imperatorių Ralpačeną, ir užėmęs sostą. Pradžioje jis sekęs budizmu, bet veikiamas mokytojo Vegjel Torės pasukęs į boną. Pasakojama, kad tada jis pradėjęs nuožmiai persekioti budistus, griovęs šventyklas ir vienuolynus. Tiesa, dabar tokia Langdarmos vertinimo tradicija mokslininkų užginčijama.

Langdarmos valstybė išgyveno suirutės laikotarpį: 840 m. kirgizams užpuolus Uigūrų kaganatą, daug uigūrų plūstelėjo į Tibetą.

Pasak tradicinės istorijos, Landgarmą nužudė budistų vienuolis Lhalungas Pelgji Dordžė. Po valdovo mirties kilo karas ir prasidėjo imperijos žlugimas bei susiskaldymo laikotarpis.

Sakoma, kad Langdarmą turėjęs du sūnus, kurie susigrūmę dėl valdžios.
JAGAL

**JAGAL** – magistralinis dujotiekis Vokietijoje, kuris jungiasi su rusiškų gamtinių dujų dujotiekiu Jamalas-Europa ir magistraliniu dujotiekiu STEGAL einančiu į Čekiją.

## Istorija
Dujotiekio statybos prasidėjo 1995 m. Jo pradžia yra ties Vokietijos ir Lenkijos valstybės siena. Dujotiekis sujungtas su Jamalo-Europos dujotiekiu. 1997 m. dujotiekis atidarytas ir juo pradėtos gabenti dujos. 1996 m. pastatyta dujotiekio sekcija iki Malinovo kompresorių stoties. Metinis dujotiekio didžiausias išleidimas – 24 milijardai m³ dujų.

## Nuorodos
* Oficiali svetainė
Gloria Guida

**Glorija Gvida** (, g. 1955 m. lapkričio 19 d. Meranas) – Italijos kino aktorė, geriausiai žinoma vaidmenimis aštuntojo dešimtmečio komedijose.

## Biografija
Glorija Gvida gimė Merane, tačiau dar vaikystėje jos tėvai persikėlė į Boloniją. Dar paauglystėje savo tėvo klube ji pradėjo dainininkės karjerą, įrašė keletą dainų ir net pasirašė sutartį su įrašų kompanija CBS. Koncertuodama įvairiose diskotekose ir festivaliuose, ji sulaukė kino prodiuserių dėmesio, kurie pasiūlė merginai išmėginti aktorės amplua.1974 m. Gvida laimėjo „Mis paauglė Italija“ grožio konkursą ir tais pačiais metais ji nusifilmavo dviejose filmuose: dramoje „Mergina“ ir erotinėje juostoje „Nepilnametė“, tačiau tapo žinoma po 1975 m. juostos „Moksleivė“ ir šio 3 tęsinių. Beje, filmuojant „Merginą“ Gvida dar buvo nepilnametė ir sutikimą filmuotis apsinuoginusiai pasirašė jos tėvas.

Sulaukusi pasisekimo kine, ji atsisakė galimybės tapti dainininke, tačiau įrašė keletą dainų filmams, kuriuose pati vaidino.

Italijos komedijos aukso amžiuje aštuntajame dešimtmetyje Gvida vaidino daugelyje komedijų kartu su žymiausiais šalies aktoriais, o jaunos ir seksualios šviesiaplaukės įvaizdis padarė ją pagrindine konkurente vyresnėms šio žanro „žvaigždėms“ Edvižei Fenek ir Laurai Antoneli.

Gvida intensyviai filmavosi iki 1982 m., tačiau daugelis vaidmenų buvo panašūs vienas į kitą. Paskutinis jos filmas taip pat buvo komedija – „La casa stregata“, po kurios ji dar epizodiškai pasirodė keliuose televizijos serialuose, kol 1989 m., sulaukusi 34, galutinai baigė aktorės karjerą, tik trumpam grįždama į televiziją 2010 m.

1991 m. ji ištekėjo už 18 metų vyresnio kolegos Johnny Dorelli, su kuriuo susilaukė dukters Gvendolinos.

## Dalinė filmografija

* 1974 m. – „Mergina“ ..... Monika
* 1974 m. – „Nepilnametė“ ..... Valerija Sana
* 1975 m. – „Moksleivė“ ..... Loredana
* 1975 m. – „Mėlyni džinsai“ ..... Danielė
* 1975 m. – „Pagiežingas amžius“ ..... Paola
* 1975 m. – „Naujokė“ ..... Marija / sesuo Imakulata
* 1975 m. – „Tėvelio vaikas“ ..... Marieta
* 1976 m. – „Persiko linija“ ..... Tonina
* 1978 m. – „Pirmūnė ir antramečiai“ ..... Andžela
* 1978 m. – „Ištrūkęs iš šeimos“ ..... Eliana
* 1978 m. – „Kai tau dvidešimt“ ..... Lija
* 1978 m. – „Tobulas nusikaltimas“ ..... Polė
* 1979 m. – „Kaip suvilioti mokytoją“ ..... Andžela
* 1979 m. – „Naktinė slaugė“ ..... Andžela
* 1979 m. – „Studentė, velnias ir švęstas vanduo“ ..... Luna
* 1982 m. – „Seksualiniai norai“

## Šaltiniai

## Nuorodos

* IMDb profilis
Mirtini kompanionai

**Mirtini kompanionai** () – 1961 m. sukurtas vesternas, režisieriaus Sam Peckinpah debiutas.

## Pagrindiniai aktoriai
: *Aktorius – vaidmuo*
* Maureen O‘Hara – Kitė Tilden
* Brian Keith – Geltonkojis
* Chill Wills - Turkas
* Strother Martin – Parsonas
* Will Wright – daktaras Aktonas

## Turinys

Buvęs pilietinio karo veteranas, vadinamas Geltonkoju, kartu su dviem kaubojais miestelyje tampa susišaudymo dalyviu ir per klaidą nušauna kabareto šokėjos Kitės Tilden mažametį sūnų. Kadangi jos miestelyje niekas nemėgsta, moteris nusprendžia nugabenti sūnaus kūną ir jį palaidoti greta šio tėvo apačių teritorijoje, o Geltonkojis, jausdamas kaltę dėl įvykio, nusprendžia ją lydėti šioje pavojingoje kelionėje...
Estijos-Latvijos dujotiekis

**Estijos-Latvijos dujotiekis** – magistralinis dujotiekis, kuris jungia Estiją ir Latviją. Dujotiekis sujungtas su dujotiekiu Lietuva–Latvija.

## Istorija
Dujotiekis pastatytas 1991–1992 m. laikotarpiu. Jungiasi su Inčukalno dujų saugykla ir dujotiekiu Lietuva–Latvija. Nutiesta atšaka į Pernu. Ateityje planuojama dujotiekį sujungti su nauju dujotiekiu Balticconnector, kuris sujungs Baltijos šalių ir Suomijos dujų rinkas. Didžiausias dujotiekio išleidimas – 7 milijonai m³ per dieną. Nuo 2015 m. dujotiekiu tiekiamos dujos iš Lietuvoje esančio Klaipėdos suskystintų gamtinių dujų terminalo.

## Šaltiniai
Geležinis kryžius (filmas)

**Geležinis kryžius** () – 1977 m. režisieriaus Sam Peckinpah sukurtas karinis filmas.

## Pagrindiniai aktoriai
: *Aktorius – vaidmuo*
* James Coburn – seržantas Rudolfas Štaineris
* Maximillian Schell – kapitonas Stranskis
* James Mason – pulkininkas Brandas
* David Warner – kapitonas Kyselis
* Klaus Lowitsch – Kapralas Kriugeris
* Roger Fritz – leitenantas Tribingas
* Senta Berger – Eva
* Veronique Vendell

## Turinys

1943-ieji metai, Rytų frontas. Kapralas Rudolfas Štaineris po sėkmingos operacijos paaukštinamas į seržantus, tačiau jis kiekviena proga demonstruoja panieką pareigoms, titulams ir apdovanojimams, turėdamas tik vieną tikslą – išgyventi ir apsaugoti savo būrio vyrus. Tarp jo ir naujo kapitono Stranskio, nedalyvavusio mūšiuose, tačiau svajonačio apie Geležinį Kryžių, iš karto prasideda trintis: Štaineris garsus savo nepaklusnumu, tačiau net aukštieji karininkai labai vertina jo, kaip kario, sugebėjimus. Stranskis svajoja apie Geležinį kryžių ir mano, kad Štainesis yra pagrindinė kliūtis jį gauti, vadinasi, reikia bet kokia kaina atsikratyti seržantu...
Fračija (filmas)

**Fračija** () – 1981 m. Italijoje sukurta komedija, demonstruota Venecijos kino festivalyje.

## Pagrindiniai aktoriai
: *Aktorius – vaidmuo*

* Paolo Villaggio – Džandomenikas Fračija / „Žvėris“
* Lino Banfi – komisaras Auriko
* Anna Mazzamauro – mis Korvino
* Francesco Salvi – Neuro
* Sandro Ghiani – De Simone
* Antonio Allocca – karabinierių maršalas

## Turinys

Džandomenikas Fračija nevykėlis, kurio nevertina nei viršininkas, nei kolegos, netgi jo aistros objektas mis Korvino mano, kad jis nėra vertas jos draugijos. Vis tik kartą ji sutinka nueiti su Fračija į pasimatymą – tada ir prasideda nesusipratimai, mat paaiškėja, kad Fračija yra labai panašus į policijos ieškomą nusikaltėlį pravarde „Žvėris“...
Kliudžiau

**„Kliudžiau“** – 1906 m. Jono Biliūno parašytas apsakymas, pasakojantis apie berniuką ir beglobę katytę, kurią berniukas nušovė ir po to jautė kaltę. Pasakojama pirmuoju asmeniu.

## Pasakojimas

Suaugęs apsakymo veikėjas pirmuoju asmeniu pasakoja apie įvykį vaikystėje. Berniukas žaidžia su lanku ir strėlėmis, vaidindamas „Amerikos tyrlaukių gyventoją, Kuperio aprašytą“. Tuomet jis pamato suvargusią katytę ir į ją paleidžia strėlę, mirtinai sužeisdamas gyvūną. Matydamas katytės kančias persimaino - entuziazmą keičia gailestis ir kaltės jausmas, todėl metęs lanką parbėga atgal namo. Prie nušauto gyvūno išdrįsta prisiartinti tik praėjus trims dienoms. Sulaužo savo strėles, bet strėlės, kuria kliudė, ištraukti iš katės kūnelio neišdrįsta. Pasakojimas užsibaigia gilų kaltės jausmą nusakančiais žodžiais: „Tai buvo vienatinis mano šūvis. Bet laimingas. Aš jį ir dabar tebenešioju savo krūtinėje.“

## Šaltiniai

## Literatūra

* Kliudžiau / Jonas Biliūnas. – Kaunas: Valst. grož. lit. l-kla, 1946. – 72 p.
* Kliudžiau: apsakymas/ Jonas Biliūnas (dail. Rūta Lelytė). – Vilnius: Vyturys, 1987. – 13 p.
* Kliudžiau: apsakymas vaikams / Jonas Biliūnas (dail. Sigita Adomavičienė). – Panevėžys: E. Vaičekausko knygyno leidykla, 2003. – 15 p. – ISBN 9986-942-56-X

## Nuorodos

* „I Got It“ - apsakymo vertimas į anglų kalbą
Itališkas apiplėšimas

**Itališkas apiplėšimas** () – 2003 m. JAV sukurtas trileris, 1969 m. to paties pavadinimo Didžiosios Britanijos juostos perdirbinys. Interneto svetainėje Rotten Tomatoes jis vertinamas 73% teigiamų atsiliepimų.

## Pagrindiniai aktoriai
: *Aktorius – vaidmuo*
*  Mark Wahlberg – Čarlis Krokeris
* Charlize Theron – Stela Bridžer
* Edward Norton – Styvas
* Donald Sutherland – Džonas Bridžeris
* Jason Statham – Robas
* Seth Green – Lailas
* Mos Def – Giliganas

## Turinys
Džono Bridžerio vadovaujama gauja, nepaleidusi nei vieno šūvio, Venecijoje įvykdo apiplėšimą, kurio metu pagrobia aukso lydinių už 35 milijonus dolerių. Jiems pasitraukus į saugią vietą, paaiškėja, kad vienas iš jų, Styvas, nusprendė pasisavinti grobį pats. Per susišaudymą jų automobilis nukrinta į upę ir Styvas mano, kad visi žuvo, tačiau iš tiesų mirša tik Bridžeris.

Po metų gauja, dabar jau vadovaujama Čarlio Krokerio, randa Styvo pėdsakus Los Andžele. Į pagalbą pasitelkę Džono Bridžerio dukrą Stelą, žinomą seifų specialistę, jie nusprendžia bet kokia kaina atsiteisti su Styvu ir dar kartą pagrobti auksą...
Laukinės žąsys (filmas)

**Laukinės žąsys** () – 1978 m. sukurtas nuotykių filmas, paremtas neišleistu Danielio Carney romanu „Plona balta linija“ (The Thin White Line). 1985 m. buvo sukurtas filmo tęsinys, kuriame pagrindinį vaidmenį atliko Edward Fox, nes Richard Burton mirė dar nepradėjus filmavimo darbų.

## Pagrindiniai aktoriai
: *Aktorius – vaidmuo*
* Richard Burton – pulkininkas Alenas Folkneris
* Roger Moore – leitenantas Šonas Finas
* Richard Harris – kapitonas Raferis Jandersas
* Hardy Kruger – leitenantas Piteris Kiotzė
* Stewart Granger – seras Edvardas Matersonas

## Turinys

Buvusį armijos pulkininką Aleną Folknerį nusamdo bankininkas Edvardas Matersonas, kad šis išlaisvintų vienos Afrikos valstybės vadovą Juliusą Limbanį, įkalintą gimtinėje po įvykusio perversmo. Folkneris surenka 50 vyrų būrį ir leidžiasi vykdyti užduoties, tačiau išlaisvinti Limbanį pasirodo kur kas lengviau, nei pasitraukti iš šalies, nes pačiame operacijos įkarštyje situacija pasikeičia ir Matersonui pasidaro nenaudinga, kad samdiniai grįžtų...
Deimantinis ryšys

**Deimantinis ryšys** () – 1982 m. sukurtas veiksmo filmas.

## Pagrindiniai aktoriai
: *Aktorius – vaidmuo*
* William Berger – inspektorius
* Gordon Mitchell – Markas 
* Barbara Bouchet – Karen
* Kunt Tulgar – Semas
* Ben Lawrence – Alanas
* Oya Winter – Magda 

## Turinys

Virš jūros sudužusiame keleiviniame lėktuve buvo gabenamas brangus krovinys – krepšys su nelegaliai gautais deimantais. Kol katastrofoje išgyvenęs advokatas Fergusonas gydosi žaizdas ir kenčia nuo laikino atminties praradimo, iš karto kelios grupuotės susiremia tarpusavyje, kad užvaldytų brangų krovinį...
Grietinėlė, šokoladas ir paprika

**Grietinėlė, šokoladas ir paprika** () – 1981 m. itališka erotinė komedija.

## Siužetas

Filmo centre – profesorius Bonifacis, vadovaujantis prabangiai klinikai, kurios pacientai sukelia aibę komiškų situacijų ir nesusipratimų...

## Pagrindiniai aktoriai
: *Aktorius – vaidmuo*
* Barbara Bouchet – Eleonora
* Renzo Montagnani – Osvaldo Bonifacis
* Silvia Dionisio – Bebė Moreti
* Franco Franchi – Mateo
* Giuseppe Greco – Mikelė Bonifaci
Baltijos dujotiekis

**Baltijos dujotiekis** – statomas dujotiekis tarp Danijos ir Lenkijos. Skirtas Norvegijos gamtinėms dujoms transportuoti tranzitu per Daniją į Lenkiją.

## Istorija
Projekto darbai pajudėjo 2001 m., kai buvo pasirašyta sutartis tarp Danijos bendrovės DONG Energy ir Lenkijos PGNiG. Sutartyje nutarta statyti bendrą dujotiekio liniją, kurios 2/3 visų akcijų priklausytu Danijos bendrovėms, o likusi dalis Lenkijos įmonėms. Taip pat patvirtintas galimas Statoil dalyvavimas projekte. 2008 m. Lenkijos vyriausybė pakeitė savo dalyvaujančią įmonę projekte ir jiems pradėjo atstovauti Gaz-System. 2009 m. Europos Sąjunga pasiūlė skirti iki 150 milijonų € finansinės paramos projektui. Tais pačiais metais Lenkija sustabdė projekto vykdymą dėl Skanled dujotiekio projekto stabdymo Norvegijoje, Danijoje ir Švedijoje. 2010 m. Lenkija vėl atnaujino projekto įgyvendinimą. Lenkija siekia apsirūpinti priėjimu prie norvegiškų dujų iki 2022 m., kuomet baigsis šalies sutartis su Rusijos dujų tiekėja Gazprom

## Šaltiniai
Rojus dabar (filmas)

**Rojus dabar** () – 2005 m. sukurtas filmas apie du palestiniečius, besirengiančius teroristiniam išpuoliui Izraelyje. Juosta laimėjo Auksinį gaublį ir buvo nominuota Oskarui geriausio užsienio filmo kategorijoje.

## Pagrindiniai aktoriai
* Kais Nashef
* Ali Suliman
* Lubna Azabal
* Hiam Abbass

## Turinys

Saidas ir Khaledas, du palestiniečiai draugai, gyvenantys Vakarų Krante, tampa savanoriais įvykdyti teroristinį išpuolį Tel Avive. Operacija numatyta kitą dieną: jiedu apsimetę į vestuves vykstančiais svečiais turi susisprogdinti padarydami kiek galima daugiau žalos žydų kariams. Vis tik jau pirmoji operacijos dalis nepavyksta: perėję sieną jie susiduria su Izraelio pasieniečiais ir išsiskiria. Saidas iš karto grįžta atgal, tuo tarpu Khaledas lieka anoje pusėje.  Išpuolis atidedamas ir Saidas, leidžia laiką su Suha: išsilavinusia ir nemažai keliavusia mergina, kurios tėvas palestiniečių laikomas didvyriu. Ši tvirtina, kad terorizmas neišspręs jų problemų ir skatina atsisakyti išpuolių, tačiau ar jos balsas bus išgirstas?

## Pagrindiniai apdovanojimai
* Oskaras (nominacija) – geriausias užsienio filmas
* Auksinis gaublys – geriausias užsienio filmas
* Berlyno kino festivalis – „Amnesty International“ ir „Blue Angel“ prizai
* Europos kino apdovanojimai – geriausias scenarijus
* „Independent Spirit Awards“ – geriausias užsienio filmas
* Nyderlandų kino festivalis – geriausias filmas ir geriausias montažas
Nord Pool

**Nord Pool Spot** – elektros energijos pardavimų birža Šiaurės Europos regione. Didžiausia tokio tipo organizacija Europoje. „Nord Pool Spot“ tapo pirmąja tarptautine elektros energijos pardavimų birža pasaulyje. Lietuvai atstovauja įmonė „Litgrid“. Iš viso dalyvauja devynios šalys: Lietuva, Norvegija, Danija, Suomija, Švedija, Estija, Latvija, Jungtinė Karalystė ir Vokietija.

## Nuorodos
* Oficiali svetainė
Vudu aistra

**Vudu aistra** () – 1977 m. režisieriaus Jesus Franco sukurtas erotinis trileris, jo paties filmo „Košmarai gimsta naktį“ mažiau vykęs perdirbinys.

## Pagrindiniai aktoriai
: *Aktorius – vaidmuo*
*  Nanda Van Bergen – Ines
* Ada Tauler – Siuzana
* Karine Gambier – Olga
* Jack Taylor – Džekas Hausas
* Vitor Mendes – Baris 

## Turinys

Siuzana, britų diplomato žmona, atvyksta pas jį į Haitį, kur jis gyvena su seserimi Olga. Netrukus Siuzana supranta, kad Olga visai ne sesuo, o meilužė, be to, palaikanti intymius santykius ir su jų namų šeimininke. Negana to, naktimis ją pradeda kankinti košmarai, susiję su saloje paplitusiu vudu kultu...
Zac Brown Band

**Zac Brown Band** – amerikiečių kantri grupė iš Atlantos, susikūrusi 2002 m. Grupės lyderis yra vokalistas ir gitaristas Zac Brown. 2023 m. duomenimis, metu grupė yra iš viso išleidusi septynis studijinius, du koncertinius ir vieną geriausiųjų dainų albumą, taip pat du EP. Naujausiasis grupės albumas, „The Comeback“, išleistas 2021 m. spalį.

## Grupės nariai
**Dabartiniai nariai**
* Zac Brown – vokalas, gitara, bandža, bosinė gitara (2002–dabar)
* Jimmy De Martini – smuikas, gitara, mandolina, pritariamasis vokalas (2004–dabar)
* John Driskell Hopkins – vokalas (2005–dabar), bosinė gitara, kontrabosas (2005–2014), gitara, ukulėlė, bandža (2014–dabar)
* Coy Bowles – gitara, vargonai, pianinas (2007–dabar)
* Chris Fryar – būgnai, perkusija (2008–dabar)
* Clay Cook – gitara, vargonai, pianinas, pritariamasis vokalas (2009–dabar)
* Daniel De Los Reyes – perkusija (2012–dabar)
* Matt Mangano – bosinė gitara, pritariamasis vokalas (2014–dabar)
* Caroline Jones – vokalas, gitara, bandža, mandolina, dobro, pianinas, arfa, lūpinė armonikėlė (2022–dabar)

**Buvę nariai**
* Marcus Petruska – būgnai, perkusija, pritariamasis vokalas (2003–2008)
* Jacob Lawson – bosinė gitara (2003–2005)
* Tim Ussery – gitara, mandolina, bosinė gitara (2003–2005)
* Joel Williams – gitara (2005–2008)

## Diskografija
* *The Foundation* (2008)
* *[[You Get What You Give]]* (2010)
* *[[Uncaged]]* (2012)
* *[[Jekyll + Hyde]]* (2015)
* *Welcome Home* (2018)
* *The Owl* (2019)
* *The Comeback* (2021)

## Išnašos

## Nuorodos
* 
*
Daugyvenės kraštovaizdžio draustinis

**Daugyvenės kraštovaizdžio draustinis** – Radviliškio rajono savivaldybėje esantis valstybės saugomas draustinis (plotas 3875 ha ha). Įsteigtas 1992 m., siekiant išsaugoti raiškų Daugyvenės slėnio apylinkių kraštovaizdį su gausiu archeologijos, etnokultūros, architektūros paveldu.

Draustinyje vykdo stebėseną ir atlieka draustinio būklės vertinimą Krekenavos regioninio parko direkcija.

## Draustinio gamta

Bendras miškų plotas draustinyje sudaro per 698 ha, iš jo miško žemė – apie 685 ha. Medynai dengia apie 653 ha. Vyrauja minkštųjų lapuočių pusamžiai medynai. Upės pakrantės apaugusios daugiausia juodalksnių, baltalksnių ir krūmų juostomis, vingiuose dominuoja pelkėtos pievos. Vietomis upės šlaituose ir slėnyje auga pušynai. Slėnyje želia derlingos užliejamos pievos, kuriose vyrauja natūralios pievinio eraičino. paprastosios miglės, pievinio pašiaušėlio bendrijos. Juosta palei upės vagą apaugusi nendriniu dryžučiu.

## Šaltiniai

## Nuorodos

* Saugomų teritorijų valstybės kadastras  
* Daugyvenės kraštovaizdžio draustinis 
* Daugyvenės kraštovaizdžio draustinio tvarkymo planas, 2007 m.
Šalutinis efektas

**Šalutinis efektas** () – 2011 m. JAV sukurtas veiksmo filmas. Interneto svetainėje „Rotten Tomatoes“ jis vertinamas 70% teigiamų atsiliepimų.

## Pagrindiniai aktoriai
: *Aktorius – vaidmuo*
* Bradley Cooper – Edvardas „Edis“ Mora
* Robert De Niro – Karlas Van Lunas
* Abbie Cornish – Lindė
* Anna Friel – Melisa
* Johnny Whitworth – Vernonas Gantas
* Richard Bekins – Henkas Etvudas
## Turinys

Niujorke gyvenantis rašytoją Edį Morą jau kurį laiką kamuoja problemos: jis prasiskolinęs, niekaip nesugeba pradėti rašyti naujos knygos ir jį paliko mergina Lindė. Kartą gatvėje jis sutinka buvusį draugą Vernoną Gantą, kažkada prekiavusį narkotikais. Šis pasiūlo Edžiui išmėginti naujus vaistus, vadinamus NZT, kurios suaktyvina smegenų veiklą. Edis susigundo ir netrukus pastebi neįtikėtiną poveikį.

Susižavėjęs jis po kelių dienų aplanko Vernoną, tačiau grįžęs po kelių valandų randa šį negyvą. Kol atvyksta policija, Edis kruopščiai apžiūri namus ir randa slėptuvę su NZT. Dabar jis pradeda kasdien vartoti preparatą ir greitai pasiekia viską, ko užsigeidžia: per kelias dienas parašo romaną, išmoksta užsienio kalbas ir tampa sėkmingu biržos makleriu, o mergina vėl sugrįžta pas jį. Susipažinęs su finansiniu magnatu Karlu Van Lunu, jis pradeda šiam dirbti, tačiau netrukus pastebi, kad NZT turi ir šalutinį poveikį: prastėja savijauta, o atmintyje vis dažniau atsiranda spragų. Turėdamas Vernono užrašų knygelę, Edis joje randa kitų žmonių, vartojusių NZT, vardus ir, pradėjęs jų ieškoti, sužino, kad šie visi mirė...

## Apdovanojimai
* Saturno apdovanojimas (nominacija) – geriausias mokslinės fantastikos filmas
* „People‘s Choice Awards“ (nominacija) – geriausia drama
* „Scream Awards“ – geriausias trileris
* „Teen Choice Awards“ (nominacija) – geriausia drama ir geriausias aktorius (B. Cooper)
* „World Soundtrack Awards“ (nominacija) – metų atradimas